
Prezenta metodologie a fost elaborată în conformitate cu prevederile Legii Educației Naționale nr. 1/2011, cu modificările și completările ulterioare, ale Ordinului M.E.C.S. nr. 3751/2015 de aprobare a Metodologiei-cadru referitoare la procesul de stabilire și de alegere a structurilor și funcțiilor de conducere la nivelul instituțiilor din sistemul național de învățământ superior și ale Cartei Universității Româno-Americane.

I. DISPOZIȚII GENERALE

Art. 1
Structurile de conducere ale Universității Româno-Americane din București, în care studenții pot fi reprezentați sunt:
(a) Senatul universitar și Consiliul de Administrație, la nivelul universității
(b) Consiliul Facultății, la nivelul facultății.

Art. 2
(1) Procesul de stabilire și de alegere a structurilor de conducere la nivelul universității și facultăților respectă principiul reprezentativității potrivit prevederilor legale în vigoare, Cartei Universitare și documentelor subsecvente acesteia.
(2) În structurile de conducere se va urmări ca, pe cât posibil, să fie reprezentați toți studenții, indiferent de ciclul de studii (licență/masterat), forma de învățământ (cu frecvență/cu frecvență redusă) sau de anii de studii.
(3) Numărul studenților care fac parte din structurile de conducere academică reprezintă cel puțin 25% din totalul membrilor acestora, cu excepția Consiliului de Administrație, din care face parte un singur reprezentant al studenților, desemnat de către studenții membri ai Senatului, din rândul acestora.

Art. 3
Candidaturile pentru alegerea reprezentanților studenților în structurile de conducere din Universitatea Româno-Americană din București sunt individuale.

Art. 4
(1) Alegerile studenților în structurile de conducere ale Universității Româno-Americane din București se desfășoară conform calendarului stipulat în Anexa 1.
(2) Alegerile studenților în structurile de conducere ale Universității Româno-Americane din București se fac prin vot electronic, conform Instrucțiunilor de votare prezentate în Anexa 7.

Art. 5
Responsabilitatea privind conținutul și gestionarea buletinelor de vot, pe care sunt menționate candidaturile pentru structurile și funcțiile de conducere din Universitatea Româno-Americană din București, revine Biroului Electoral Central al Studenților.

Art. 6
(1) Persoanele cu drept de vot sunt studenți ai Universității Româno-Americane, indiferent de anul de studii, forma de învățământ sau ciclul de studii. Acestea sunt înscrise pe listele de alegători ale studenților Universității Româno-Americane din București, conform înregistrărilor existente în baza de date de la nivelul Secretariatului General, la data declanșării procesului de alegeri.
(2) Listele de alegători ale Universității Româno-Americane din București conțin: numărul curent, numele și prenumele, facultatea, programul de studii, forma de învățământ, anul de studii.
(3) Afișarea listelor nominale de alegători se realizează cu cel puțin 6 zile calendaristice înaintea desfășurării votului.
(4) Alegătorii au dreptul să verifice înscrierea în listele de alegători. Eventualele observații cu privire la omisiuni sau oricare alte erori existente în listele electorale se fac la Biroul Electoral Central al Studenților, acesta fiind obligat să se pronunțe pe loc sau în cel mult 24 de ore de la înregistrare.
(5) Cu 2 zile calendaristice înainte de data de organizare a alegerilor pentru fiecare structură de conducere, nu se mai operează modificări ale listelor de vot.
(6) Cu cel puțin 2 zile calendaristice înaintea desfășurării votului, alegătorii trebuie să verifice – pe adresa de email instituțională – primirea instrucțiunilor pentru exercitarea votului electronic. Eventualele probleme se comunică Biroului Electoral Central al Studenților (adresa de email: becs@rau.ro), care este obligat să se pronunțe pe loc sau în cel mult 24 de ore de la înregistrare.

Art. 7
Senatul Universității Româno - Americane din București în exercițiu la data aprobării prezentei metodologii dispune confecționarea și gestionarea ștampilei de CONTROL a Biroului Electoral Central al Studenților, în condițiile legii.

Art. 8
Responsabilitatea organizării și bunei desfășurări a alegerilor reprezentanților studenților în Consiliile Facultăților și Senatul universitar revine Biroului Electoral Central al Studenților.

Art. 9
În situația în care, un student al Universității Româno-Americane își depune candidatura pentru calitatea de reprezentant al studenților în Consiliul Facultății sau în Senatul universitar, nici o altă persoană (afini sau rude până la gradul III) care deține, la rândul său, calitatea de student/cadru didactic al Universității nu poate face parte din Biroul Electoral al Studenților sau orice altă entitate structurală implicată în procesul de alegeri.

II. ALEGERILE LA NIVELUL CONSILIULUI FACULTĂȚII ȘI SENATULUI UNIVERSITĂȚII


Art. 10
Lista de alegători cuprinde studenții înmatriculați în anul universitar 2019-2020, în cadrul facultății respective, care au un contract de studii, în vigoare la data declanșării procesului de alegeri.

Art. 11
(1) Pot candida, în vederea alegerii ca reprezentanți ai studenților în Consiliul Facultății/Senatul universitar, studenții integraliști care au obținut, în anul universitar precedent, media generală minimum 8.00, care nu au contractul de studii suspendat și care nu au sancțiuni în vigoare. În cazul candidaților aflați în anul I de studii universitare de licență / masterat, media generală luată în calcul este aceea de la examenul de admitere.
(2) Un student se poate regăsi pe mai multe liste de alegători, dacă este înmatriculat la mai multe specializări/facultăți în cadrul Universității, dar poate fi ales doar în Consiliul unei singure facultăți.

Art. 12
Distribuția locurilor deținute de studenți la nivelul Consiliilor Facultăților/Senatului universitar pe locurile vacante se va face, conform tabelului nr. 1.

Tabelul nr. 1 - Repartiția numărului de reprezentanți ai studenților în
 Consiliile Facultăților/Senatul universitar pe locurile vacante

	


Nr. crt.
	


Facultatea
	Reprezentanți studenți, membri în Senatul Universității
	Reprezentanți studenți, membri în Consiliul Facultății

	
	
	
	

	1.
	Facultatea de Relații Comerciale și
Financiar-Bancare Interne și
Internaționale
	
-
	
1

	2.
	Facultatea de Management-Marketing
	-
	1


	3.
	Drept
	1
	4

	4.
	Informatică Managerială
	-
	2

	5.
	Economia Turismului Intern și
Internațional
	1
	3

	6.
	Studii Economice Europene
	-
	2

	7.
	Educație Fizică, Sport și Kinetoterapie
	- 
	-



Art. 13
Organismele participative de management ale Universității și facultăților nu se vor implica în organizarea procesului de alegere a reprezentanților studenților.

Art. 14
(1) Candidaturile pentru funcția de reprezentant al studenților în Consiliul Facultății / Senatul universitar se anunță, conform calendarului (Anexa 1), prin depunerea și înregistrarea la Registratura Universității  (pe adresa rectorat@rau.ro), a unui dosar de candidatură, alcătuit din: 
(a)  Declarația de intenție, semnată olograf și scanată (Anexa 2);
(b) Curriculum vitae (format european), semnat olograf pe fiecare pagină și scanat (Anexa 3);
(c)  O fotografie color (dimensiune ¾), în format electronic;
(c) Copia (scanată a) cărții de identitate sau, în cazul în care candidatul nu are o carte de identitate, a pașaportului sau a unui alt act de identitate întocmit într-un scop echivalent cărții de identitate sau pașaportului. În cazul în care candidatul și-a schimbat numele, fotocopii după documentele care atestă schimbarea numelui – certificat de căsătorie sau dovada legală a schimbării numelui.
(2) Dosarele de candidatură incomplete atrag după sine anularea candidaturii. 
(3) În termen de 24 de ore de la finalizarea perioadei de depunere a candidaturilor pentru oricare dintre funcțiile sau structurile de conducere menționate, dosarele de candidatură vor fi înaintate Biroului Electoral Central al Studenților, spre verificare, în vedere avizării din punct de vedere juridic. Rezultatele verificărilor vor fi făcute publice prin afișare pe pagina web instituțională, în secțiunea dedicată, în termen de maxim 24 de ore de la primirea documentelor.
(4) În situația în care nu s-a completat numărul de locuri vacante pentru Senat și/sau Consiliile facultăților – prin neînscriere sau invalidare dosare de candidatură – se va prelungi procesul de depunere a candidaturilor cu maxim 7 zile calendaristice. Biroul Electoral Central va publica, pe site, noul calendar al alegerilor. Alegerile vor avea loc, conform noului calendar, indiferent de numărul candidaturilor depuse. 

Art. 15
Candidaturile pentru funcția de reprezentant al studenților în Consiliul Facultății / Senatul universitar se fac publice de către Biroul Electoral Central al Studenților, prin afișare pe pagina web instituțională, secțiunea dedicată și pe blog.rau.ro, secțiunea dedicată.

Art. 16
(1) Procesul de alegeri se va desfășura într-o singură zi, în intervalul orar 8.00 -16.00. 
(2) Biroul Electoral Central al Studenților va organiza, în incinta Universității, o secție de votare la care studenții să poată vota electronic. 
(3) Alegerile se consideră valide dacă au fost prezenți, în vederea exprimării opțiunilor, cel puțin jumătate plus unu din numărul total de studenți cu drept de vot. În caz contrar, procedura de alegeri se repetă în termen de maxim 2 zile calendaristice și se consideră validă indiferent de numărul participanților la vot.
(4) Toți studenții Universității Româno-Americane din București au drept de vot pentru alegerea reprezentanților în Senat ai tuturor facultăților.
(5) Toți studenții unei facultăți din cadrul Universității Româno-Americane din București au drept de vot pentru alegerea reprezentanților lor în Consiliul Facultății respective.
(6) După încheierea procedurii de votare, Biroul Electoral Central al Studenților va proceda la consemnarea rezultatului votului electronic.
(7) Sunt desemnați reprezentanți ai studenților la nivelul Consiliul Facultății respectiv Senatului, persoanele care au întrunit cele mai multe voturi, cu condiția ca acestea să reprezinte cel puțin jumătate plus unu din numărul voturilor valabil exprimate pentru fiecare structură de conducere în parte.
(8) În caz de egalitate, dacă nu se pot departaja candidații, se organizează o nouă rundă de alegeri în termen de maxim 3 zile calendaristice și se refac buletinele de vot doar cu persoanele care au obținut un număr de voturi egal.
(9) În situația în care unii candidați nu au obținut cel puțin jumătate plus unu din numărul voturilor valabil exprimate, alegerile nu sunt validate pentru aceștia, urmând să se organizeze un nou tur de scrutin în maxim 2 zile calendaristice. Pe buletinele de vot vor fi înscriși doar candidații care în primul tur nu au obținut suficiente voturi și vor candida pentru locurile rămase neocupate. După acest tur de scrutin, sunt desemnați reprezentanți ai studenților în Consiliul Facultății/Senat candidații care au întrunit cele mai multe voturi. În cazul în care pentru ultima / ultimele poziții sunt mai mulți candidați cu același număr de voturi, se organizează un nou tur de scrutin în maxim 3 zile.
(10) În situația în care, după ultimul tur de scrutin desfășurat, rămân locuri neocupate, se va organiza un nou proces de alegeri, în termen de 7 zile lucrătoare.  

Art. 17
(1) După verificarea respectării procedurii de alegeri, Biroul Electoral Central al Studenților va înainta un raport scris Senatului universitar în exercițiu la data alegerilor, în vederea validării rezultatului alegerilor.
(2) În caz de invalidare, procesul de alegeri se va repeta prin organizarea unui nou tur de scrutin în termen de 7 zile lucrătoare de la invalidare.
(3) Documentele aferente procesului de alegeri – buletinele de vot utilizate, rezultatele votului electronic și procesele verbale pentru alegerea reprezentanților studenților la nivelul Consiliului Facultății/Senatului – se depun la Biroul Electoral Central al Studenților, care le va înainta Senatului, spre arhivare, potrivit legii.

Art. 18
Rezultatul alegerilor va fi făcut public prin afișare pe pagina web instituțională și pe blog.rau.ro, secțiunea dedicată, de către Biroul Electoral Central al Studenților, în termen de 24 de ore de la finalizarea acestora.

III. STRUCTURI RESPONSABILE CU ORGANIZAREA ȘI DESFĂȘURAREA
ALEGERILOR UNIVERSITARE

Art. 19
(1) Biroul Electoral Central al Studenților (Anexa 4), organism imparțial la nivel de Universitate, este responsabil cu organizarea și desfășurarea alegerilor universitare, precum și cu validarea rezultatelor acestora.
(2) Biroul Electoral Central al Studenților este format dintr-un număr de 9 membri, câte unul din partea fiecărei facultăți, dintre care cel puțin unul este, în mod obligatoriu, absolvent de științe juridice. Pot face parte din Biroul Electoral Central al Studenților doar studenții care nu candidează pentru nici o structură de conducere. Din Biroul Electoral Central al Studenților fac parte și: un cadru didactic, desemnat de reprezentanții studenților în Senatul Universității în funcție la data declanșării alegerilor și un  reprezentant al Departamentului IT al Universității, care asigură logistica necesară desfășurării procesului de alegeri. 
(3) Componența nominală a Biroului Electoral Central al Studenților este stabilită de către Senatul universitar pe baza propunerilor nominale făcute de către facultăți. Fiecare student propus pentru Biroul Electoral Central al Studenților își va exprima în scris  (Anexa 5)  acordul de a face parte din acest organism.  Componența nominală a Biroului Electoral Central al Studenților și sediul acestuia pe perioada de organizare a alegerilor universitare constituie anexe la prezenta metodologie și sunt elaborate ca urmare a hotărârii Senatului.
(4) În termen de maxim 5 zile lucrătoare de la investire, membrii desemnați în Biroul Electoral Central al Studenților își aleg din rândul lor, prin vot secret, un președinte.

Art. 20
Biroul Electoral Central al Studenților lucrează în prezența majorității membrilor săi și ia decizii cu votul majorității membrilor prezenți. În caz de egalitate de voturi, votul președintelui este hotărâtor. Ședințele de lucru se consemnează într-un proces-verbal semnat de către toți membrii prezenți.

Art.21
(1) Biroul Electoral Central al Studenților îndeplinește toate atribuțiile care îi revin potrivit prezentei metodologii completată cu dispozițiile legale incidente. Biroul Electoral Central al Studenților are următoarele atribuții:
(a) Verificarea și afișarea listelor de alegători pentru structurile de conducere ale Universității Româno-Americane din București;
(b) Validarea candidaturilor depuse pentru structurile de conducere ale Universității Româno-Americane din București; 
(c) Elaborarea și gestionarea buletinelor de vot pe care sunt menționate candidaturile pentru structurile de conducere din Universitatea Româno-Americană din București;
(d) Afișarea pe pagina web instituțională, secțiunea dedicată, și pe blog-ul Universității a candidaturilor pentru structurile de conducere ale Universității Româno-Americane din București, procedurii de votare, localizării secției de votare din cadrul Universității, rezultatelor alegerilor, a tuturor datelor și informațiilor de interes general, care fac obiectul alegerilor universitare, potrivit legii;
(e) Confecționarea și gestionarea ștampilei de CONTROL;
(f) Organizarea și asigurarea funcționării secției de vot electronic din cadrul Universității;
(g) Tipărirea situației nominale a participanților la vot; 
(h) Înregistrarea rezultatului votului electronic, consemnarea lui în documentele oficiale și comunicarea în conformitate cu prevederile prezentei metodologii, potrivit legii;
(i) Elaborarea procesului-verbal privind consemnarea rezultatului alegerilor;
(j) Elaborarea și înaintarea ierarhică a informărilor privind desfășurarea procesului de vot și rezultatele acestuia, potrivit prevederilor prezentei metodologii;
(k) Analiza și soluționarea potențialelor solicitări/contestații scrise sau a unor situații neprevăzute;
(l) Asigurarea securității documentelor utilizate în procesul de votare;
(m) Predarea către Senatul nou constituit, în scopul arhivării, a tuturor documentelor specifice procedurii de vot și a ștampilei de CONTROL, potrivit legii;
(n) Alte atribuții, potrivit legii.
(2)    Biroul Electoral Central al Studenților conduce activitățile specifice procesului de votare. 

Art. 22
Președintele Biroului Electoral Central al Studenților are următoarele atribuții:
(a) Asigură organizarea și buna desfășurare a procesului de votare;
(b) În ziua alegerilor, convoacă Biroul Electoral Central al Studenților și consemnează într-un proces verbal prezența membrilor acestuia;
(c) Primește orice sesizări legate de procesul de vot și semnează din partea Biroului Electoral Central al Studenților procesul-verbal de soluționare a acestora, conform legii;
(d) În timpul operațiunilor de vot, primește contestații – formulate în scris, în două exemplare, din care unul, semnat și ștampilat de președinte, rămâne la contestatar - cu privire la acestea și le soluționează pe loc sau hotărăște, de îndată, asupra  contestațiilor a căror rezolvare nu poate fi întârziată; 
(e) După încheierea votului, în prezența membrilor Biroului Electoral Central al Studenților, consemnează rezultatul alegerilor într-un proces verbal (Anexa 6), care se semnează de către toți membrii Biroului Electoral Central al Studenților și poartă ștampila de CONTROL; fiecare membru al Biroului Electoral Central al Studenților are dreptul la o copie a procesului-verbal, semnată de către președintele Biroului Electoral Central al Studenților sau de către locțiitorul acestuia și de către toți membrii biroului;
(f) Întocmește un dosar aferent procesului de votare, care cuprinde: procesul verbal, în două exemplare originale, în conformitate cu Anexa 6, buletinele de vot utilizate, listele electorale cu participanții la vot, formularele cu rezultatul votului electronic și contestațiile privitoare la operațiile electorale ale Biroului Electoral Central al Studenților; toate documentele vor purta ștampila de CONTROL;
(g) Predă dosarul conținând toate documentele menționate la pct. (g), precum și ștampila de CONTROL, Președintelui Senatului Universității, în cel mult 3 zile lucrătoare de la data validării alegerilor de către Senat.      
(h) Alte atribuții care să asigure desfășurarea la standarde de calitate, în condițiile legii, a procesului de alegeri universitare.

Art. 23
În caz de indisponibilitate neprevăzută, dar justificată, a președintelui Biroului Electoral Central al Studenților, atribuțiile sale sunt preluate și exercitate de drept de către decanul de vârstă al membrilor Biroului.

IV. DISPOZIȚII FINALE

Art. 24
Contestațiile referitoare la oricare alte aspecte referitoare de procesul de alegeri vor fi depuse la Registratura Universității, în termen de 24 de ore de la finalizarea etapei care face obiectul acestora și vor fi soluționate de Biroul Electoral Central al Studenților, pe loc sau în termen de cel mult 24 de ore.
Art. 25
Mandatul noilor structuri de conducere intră în vigoare în ziua imediat următoare, după validarea alegerilor de către Senatul Universității.

Art. 26
În cazul în care se constată că un reprezentant al studenților care a fost ales în Consiliul Facultății sau în Senatul Universității se află în situație de incompatibilitate, respectiv afini sau rude până la gradul III, cu persoane care au obținut, la rândul lor, calitatea de reprezentant al studenților/cadrelor didactice în aceeași structură de conducere, respectiva situație va trebui soluționată prin renunțarea la calitatea de reprezentant a uneia/unora dintre persoanele aflate în situație de incompatibilitate.


Prezenta Metodologie a fost aprobată de Senatul Universității Româno-Americane din București, în conformitate cu prevederile legale în vigoare, în ședința din data de 20 septembrie 2019.


ANEXA 1	






CALENDARUL ALEGERILOR REPREZENTANȚILOR STUDENȚILOR
ÎN STRUCTURILE DE CONDUCERE ALE UNIVERSITĂȚII ROMÂNO-AMERICANE
- 2019 -


	Nr. crt.
	Activitatea
	Perioada/
Data
	Observații

	1. 
	Aprobarea de către Senatul universitar a Metodologiei privind alegerea reprezentanților studenților în structurile de conducere ale Universității
	până la 30.09.2019
	

	1. 
	Depunerea candidaturilor pentru calitatea de reprezentant al studenților în Consiliul Facultății/Senatul universitar
	[bookmark: _GoBack]14.10.2019-23.10.2019
	

	1. 
	Derularea alegerilor pentru calitatea de reprezentant al studenților în Consiliul Facultății/Senatul universitar
	29.10.2019
	

	1. 
	Reluarea alegerilor pentru calitatea de reprezentant al studenților în Consiliul Facultății/Senatul universitar în situația în care, la turul anterior, nu au votat cel puțin jumătate plus unu din numărul total al studenților cu drept de vot.
	31.10.2019
	

	1. 
	Validarea alegerilor la nivelul Senatului universitar
	până la 06.11.2019
	



















ANEXA 2a

Număr de înregistrare (Registratura Universității) _________________










DECLARAȚIE DE INTENȚIE,



	Subsemnatul/Subsemnata ________________________________________, posesor/posesoare C.I./B.I. seria ________ numărul ________________ eliberat de __________________________________, CNP ___________________________, născut(ă) la data de ___________________ (zi, lună, an), având domiciliul stabil în ______________________________________________________________, student al facultății ______________________________________________________________ ciclul de studii licență/masterat specializarea/programul de studii _____________________________________________
_______________________________________________, anul de studii _____, îmi exprim intenția de a candida pentru funcția de reprezentant al studenților, membru în Consiliul Facultății de _______________________________________________________________________.
	Menționez că am luat cunoștință și sunt de acord cu prevederile stipulate în ”Metodologia privind alegerea reprezentanților studenților în structurile de conducere ale Universității Româno-Americane – 2019” aprobată de Senatul Universității Româno-Americane la data de 20 septembrie 2019 și făcută publică prin afișare pe pagina web instituțională, potrivit legii.





Data: _____________
										Semnătura,



ANEXA 2b


Număr de înregistrare (Registratura Universității) _________________









DECLARAȚIE DE INTENȚIE,



	Subsemnatul/Subsemnata ________________________________________, posesor/posesoare C.I./B.I. seria ________ numărul _______________ eliberat de ________________________________, CNP ______________________________, născut(ă) la data de ___________________ (zi, lună, an), având domiciliul stabil în _____________________________________________________________, student al facultății __________________________________________________________________ ciclul de studii licență/masterat specializarea/programul de studii _______________________________________________
____________________________________________________, anul de studii _____, îmi exprim intenția de a candida pentru funcția de reprezentant al studenților, membru în Senatul Universității.

Menționez că am luat cunoștință și sunt de acord cu prevederile stipulate în ”Metodologia privind alegerea reprezentanților studenților în structurile de conducere ale Universității Româno-Americane – 2019” aprobată de Senatul Universității Româno-Americane la data de 20 septembrie 2019 și făcută publică prin afișare pe pagina web instituțională, potrivit legii.





Data: _____________
										Semnătura,





											ANEXA 3

	[image: ] 

	
	

	
	
	

	Curriculum vitae 
Europass 
	Inserați fotografia. 

	
	

	Informații personale
	

	Nume / Prenume
	Nume, Prenume 

	Adresă(e)
	Număr imobil, nume stradă, cod poștal, localitate, țară 

	Telefon(oane)
                       Mobil
	
	
	

	Fax(uri)
	

	E-mail(uri)
	

	
	

	Naționalitate(-tăți)
	

	
	

	Data nașterii
	

	
	

	Sex
	

	
	

	Locul de muncă vizat / Domeniul ocupațional
	

	
	

	Experiența profesională
	

	
	

	Perioada
	Menționați separat fiecare experiență profesională relevantă, începând cu cea mai recentă dintre acestea. 

	Funcția sau postul ocupat
	

	Activități și responsabilități principale
	

	Numele și adresa angajatorului
	

	Tipul activității sau sectorul de activitate
	

	
	

	Educație și formare
	

	
	

	Perioada
	Menționați separat fiecare forma de învățământ și program de formare profesională absolvite, începând cu cel mai recent. 

	Calificarea / diploma obținută
	

	Disciplinele principale studiate / competențe profesionale dobândite
	

	Numele și tipul instituției de învățământ / furnizorului de formare
	

	Nivelul în clasificarea națională sau internațională
	

	
	

	Aptitudini și competențe personale
	

	
	

	Limba(i) maternă(e)
	Precizați limba(ile) maternă(e) (dacă este cazul specificați a doua limbă maternă)

	
	

	Limba(i) străină(e) cunoscută(e)
	

	Autoevaluare
	
	Înțelegere
	Vorbire
	Scriere

	Nivel european (*)
	
	Ascultare
	Citire
	Participare la conversație
	Discurs oral
	Exprimare scrisă

	Limba
	
	
	
	
	
	
	
	
	
	
	

	Limba
	
	
	
	
	
	
	
	
	
	
	

	
	(*) Nivelul Cadrului European Comun de Referință Pentru Limbi Străine

	
	

	Competențe și abilități sociale
	Descrieți aceste competențe și indicați contextul în care au fost dobândite

	
	

	Competențe și aptitudini organizatorice
	Descrieți aceste competențe și indicați contextul în care au fost dobândite. 

	
	

	Competențe și aptitudini tehnice
	Descrieți aceste competențe și indicați contextul în care au fost dobândite. 

	
	

	Competențe și aptitudini de utilizare a calculatorului
	Descrieți aceste competențe și indicați contextul în care au fost dobândite. 

	
	

	Competențe și aptitudini artistice
	Descrieți aceste competențe și indicați contextul în care au fost dobândite. 

	
	

	Alte competențe și aptitudini
	Descrieți aceste competențe și indicați contextul în care au fost dobândite. 

	
	

	Permis(e) de conducere
	Menționați dacă dețineți un permis de conducere și categoria. 

	
	

	Informații suplimentare
	Includeți aici orice alte informații utile, care nu au fost menționate anterior, de exemplu: persoane de contact, referințe etc. 

	
	

	Anexe
	Enumerați documentele anexate CV-ului. 























											ANEXA 4

COMPONENȚA BIROULUI ELECTORAL CENTRAL AL STUDENȚILOR


Facultatea de Relații Comerciale și Financiar-Bancare Interne și Internaționale
1. Zaharia Ioana, anul II, masterat AI

Facultatea de Management-Marketing
1. Ianuș Mădălin, anul III zi, Management

Facultatea de Drept 
1. Manu Alexandra, anul I masterat STP

Facultatea de Informatică Managerială
1. Pau Cristina Iulia, anul III zi

Facultatea de Economia Turismului Intern și Internațional
1. Anghel Adrian, anul III zi

Facultatea de Studii Economice Europene
1. Potîngă Anghelina, anul II zi

Facultatea de Educație Fizică, Sport și Kinetoterapie 
1. Ispir Lucia-Andreea, anul III zi, KMS

Cadrul didactic desemnat
Lector univ.dr. Iuliu Ivănescu

Reprezentantul Departamentului IT
Conf.univ.dr. Alexandru Tăbușcă

În perioada de organizare și desfășurare a alegerilor, sediul Biroului Electoral Central al Studenților este în camera 210/etaj 2/ corp C – Rectorat.

La nivelul Biroului Electoral Central al Studenților va exista 1 ștampilă cu inscripția CONTROL.

Procesul de votare se va desfășura, electronic,  în ziua de 29.10.2019, în intervalul orar 8-16. Se va organiza o secție pentru vot electronic la sediul Universității, Parter, Corp B – Învățământ, care va funcționa în intervalul 8-16. 
Dacă este cazul, al doilea tur de scrutin se va organiza în data de 31.10.2019, în același condiții cu primul tur. 
ANEXA 5
UNIVERSITATEA ROMÂNO-AMERICANĂ




Acord de participare
 în calitate de membru al  Biroului Electoral Central al Studenților


Subsemnatul/Subsemnata _________________________________________________, domiciliat(ă)  în ________________________, str.  ___________________________________, nr.____, bl. ____, sc.____, et. __, ap. _____,  județul/sectorul __________________________, țara ________________________, posesor/posesoare  BI/ CI/PAS. seria _____ nr. _____________, eliberat de _____________________________________________________ la data de ___________________, CNP____________________________________, telefon ________________________, adresa e-mail _______________________________________, înmatriculat(ă)  la Facultatea _____________________________________________________ ____________________________________________, specializarea _____________________ ________________________________________, anul _____, forma de învățământ ___, sunt de acord să reprezint facultatea sus-menționată,  în calitate de membru al Biroului Electoral Central al Studenților, pentru alegerile universitare ce se vor organiza în luna octombrie 2019.


Data							                              Semnătura


ANEXA 6a
UNIVERSITATEA ROMÂNO-AMERICANĂ
BIROUL ELECTORAL CENTRAL AL STUDENȚILOR
FACULTATEA …………………………………………….


PROCES-VERBAL
privind consemnarea rezultatului alegerilor universitare din data de _________________
organizate în cadrul Universității Româno-Americane din București,
pentru desemnarea reprezentanților studențílor în CONSILIUL FACULTĂȚII

a. Numărul total al alegătorilor prevăzut în listele electorale: _________ (în cifre și litere)
b. Numărul total al alegătorilor care au votat, înscriși în listele electorale existente la data alegerilor: ________ (în cifre și litere)
c. Numărul total al voturilor valabil exprimate, cu verificarea respectării formulei pct. c = (pct. b – pct. d), în care pct. c = suma voturilor valabil exprimate la pct. e: ________ (în cifre și litere)
d. Numărul voturilor albe: ________ (în cifre și litere)
e. Numărul voturilor valabil exprimate pentru fiecare candidat:

	Nr. crt.
	CANDIDAT
(nume, prenume)
	CICLUL DE STUDII
	NUMĂRUL DE VOTURI VALABIL EXPRIMATE

	1.
	
	
	

	2.
	
	
	

	.......
	
	
	



f. Candidații aleși (în ordinea descrescătoare a numărului de voturi obținute):

	Nr. crt.
	CANDIDAT
(nume, prenume)
	NORMA DE REPREZENTARE ÎN CONSILIUL FACULTĂȚII
	NUMĂRUL DE VOTURI VALABIL EXPRIMATE

	1.
	
	
	

	2.
	
	
	

	……..
	
	
	




g. Numărul total de voturi valabil exprimate necesar pentru validarea alegerilor: __________ (în cifre și litere)
[ (pct. c : 2) + 1]

h. Expunerea pe scurt a întâmpinărilor, contestațiilor și a modului de soluționare a lor, precum și a contestațiilor înaintate Biroului Electoral Central al Studenților:
____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________


BIROUL ELECTORAL CENTRAL AL STUDENȚILOR


PREȘEDINTE
_____________________________________

MEMBRI
_____________________________________          
_____________________________________          
_____________________________________          
_____________________________________          
_____________________________________          
_____________________________________
_____________________________________
_____________________________________




ANEXA  6b
UNIVERSITATEA ROMÂNO-AMERICANĂ
BIROUL ELECTORAL CENTRAL AL STUDENȚILOR


PROCES-VERBAL
privind consemnarea rezultatului alegerilor universitare din data de ____________________
organizate în cadrul Universității Româno-Americane din București,
pentru desemnarea reprezentanților studenților în SENATUL UNIVERSITAR


a. Numărul total al alegătorilor prevăzut în listele electorale: _________ (în cifre și litere)
b. Numărul total al alegătorilor care au votat, înscriși în listele electorale existente la data alegerilor: ________ (în cifre și litere)
c. Numărul total al voturilor valabil exprimate, cu verificarea respectării formulei pct. c = (pct. b – pct. d), în care pct. c = suma voturilor valabil exprimate la pct. e: ________ (în cifre și litere)
d. Numărul voturilor albe: ________ (în cifre și litere)
e. Numărul voturilor valabil exprimate pentru fiecare candidat:

	Nr. crt.
	CANDIDAT
(nume, prenume)
	CICLUL DE STUDII
	NUMĂRUL DE VOTURI VALABIL EXPRIMATE

	1.
	
	
	

	2.
	
	
	

	.......
	
	
	



f. Candidații aleși (în ordinea descrescătoare a numărului de voturi obținute):

	Nr. crt.
	CANDIDAT
(nume, prenume)
	NORMA DE REPREZENTARE ÎN CONSILIUL FACULTĂȚII
	NUMĂRUL DE VOTURI VALABIL EXPRIMATE

	1.
	
	
	

	2.
	
	
	

	……..
	
	
	




g. Numărul total de voturi valabil exprimate necesar pentru validarea alegerilor: __________ (în cifre și litere)
[ (pct. c : 2) + 1]

h. Expunerea pe scurt a întâmpinărilor, contestațiilor și a modului de soluționare a lor, precum și a contestațiilor înaintate Biroului Electoral Central al Studenților:
________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________


BIROUL ELECTORAL CENTRAL AL STUDENȚILOR


PREȘEDINTE
_____________________________________

MEMBRI
_____________________________________          
_____________________________________          
_____________________________________          
_____________________________________          
_____________________________________          
_____________________________________
_____________________________________
_____________________________________





[bookmark: _Hlk21367400]ANEXA 7


INSTRUCȚIUNI PRIVIND EXERCITAREA VOTULUI ELECTRONIC


Cu cel puțin 2 zile calendaristice înainte de exercitarea votului, pe adresele de poștă electronică instituționale de tip @student.rau.ro, toți votanții înregistrați vor primi un mesaj care va anunța detaliile procesului de vot: orarul de votare, numărul de candidați, modul de exercitare a votului (numărul minim/maxim de opțiuni ce pot fi alese). 

Fiecare votant are dreptul să voteze reprezentanții studenților în Consiliul facultății din care face parte și reprezentanții studenților în Senatul universitar (pe 2 buletine de vot distincte). În situația în care nu trebuie aleși noi reprezentanți ai studenților în Consiliul facultății, va exista un singur buletin de vot pentru reprezentanții studenților în Senatul universitar.

În ziua votului, îla incepând cu ora de deschidere a cabinei de vot virtuale, incepere a procesului de votare, toți votanții înregistrați vor primi pe adresa de poștă electronică instituțională, de tip @student.rau.ro, un mesaj care va conține: perioada de timp în care se poate exercita inregistra votul, identificatorul unic al votantului și cheia sa de acces în cabina de vot, precum și un link direct către cabina de votare.

În cazul în care se accesează direct link-ul primit prin poșta electronică (apăsând butonul „Click Here to Vote”), cabina de vot va recunoaște automat identificatorul unic și cheia votantului, acesta fiind pus direct în situația de a vota, respectiv de a alege unul/mai mulți candidați. 

În cazul în care nu se poate accesa direct link-ul primit prin poșta electronică, votantul poate accesa din orice navigator web adresa: https://rau.electionrunner.com, alege scrutinul activ, introduce identificatorul unic și cheia de acces primite prin poșta electronică și apoi își exprimă votul.

Înainte de exprimarea opțiunilor de vot sistemul va întreba dacă votantul este sigur de alegerile făcute și de faptul că vrea să își exprime votul. După confirmare, votantul nu mai poate vota/schimba opțiunile.

După încheierea votului, pe aceeași adresă de poștă electronică instituțională, votantul va primi dovada criptată a exprimării votului său. Acest fișier criptat este necesar în cazul în care votantul dorește să ceară furnizorului serviciului online de vot – ElectionRunner.com – un audit informatic privitor la votul său. 

Dacă în procesul de votare apar probleme, votanții se vor putea adresa, în scris, Biroului Electoral Central al Studenților (adresa de email: becs@rau.ro), care are obligația de a soluționa, pe loc, sesizările. 

